stanford-oval/wikipedia huggingface dataset:
פונאר (שיר)
היסטוריה

במסגרת תחרות יצירה מוזיקלית לעידוד חיי התרבות בגטו וילנה שערך באביב 1943 ארגון המוזיקאים בגטו, הגיש אלכסנדר (אַלֶק) וולקוביסקי (לימים אלכסנדר תמיר), אז נער בן 12, יצירה לפסנתר בשם "פיאנו", שלחנה כשל שיר ערש. אף שבין המתחרים היו מוזיקאים מקצועיים (בהם וולף בקר, המנצח וולף דורמאשקין והמלחין מיכאל וקֶסלֶר), זכה וולקוביסקי בפרס הרביעי בתחרות. לאחר התחרות חיבר אביו, הרופא ד"ר נח (לאון) וולקוביסקי, בית אחד עבור היצירה, בפולנית, בשם "Cicho, cicho" ("צ'יחוֹ, צ'יחוֹ" – "שקט, שקט"). פעיל התרבות והמשורר שמֶרקֶה קצ'רגינסקי תרגם את המילים ליידיש, והוסיף שני בתים משלו.
השיר הושר לראשונה בגטו על ידי הפרטיזנית קיילה קריצ'בסקי בערב שבו הרצה קצ'רגינסקי על "וילנה בספרות היהודית". לאחר מכן הוא הושר בקביעות על ידי הזמר אקסלרוד ומקהלת גטו וילנה, בניצוחו ובעיבודו של אברהם סְלֶפּ.
כבר בגטו הוא תורגם לרוסית על ידי ר' גלין.
ביידיש מוכר במיוחד ביצועו של סידור בלארסקי, ובישראל ביצועה של חוה אלברשטיין. בתרגום העברי נפוץ בעיקר ביצועה של צילה דגן.
מילותיו של השיר חתמו את נאום התביעה של גדעון האוזנר במשפט אייכמן.
לקריאה נוספת

ש.[מרקה] קאַטשערגינסקי, לידער פון די געטאָס און לאַגערן: טעקסטן און מעלאָדיעס, עורך: ה' לייוויק, ניו יורק: ציקאָ, 1948, עמ' 88
משה הוך, קולות מתוך החושך: המוזיקה בגטאות ובמחנות בפולין, עורכת: חנה ידור-אבני, ירושלים: יד ושם, תשס"ב 2002, עמ' 217–218
הערות שוליים

↑  ראו  התובע הכללי גדעון האוזנר מצטט את השיר "שטילער, שטילער" (פונאר) במשפט אייכמן, 1961, סרטון  באתר יוטיוב.
רינה סאוואיאמה

| --- | --- |

 לידה:  16 באוגוסט 1990 (בת 34) ניאיגטה, יפן 
 מוקד פעילות:  יפן, הממלכה המאוחדת 
 תקופת הפעילות:  מ-2013 
 מקום לימודים:  אוניברסיטת קיימברידג', מודלין קולג' (קיימברידג'), The St Marylebone CofE School 
 סוגה:  מוזיקת פופ, אלקטרופופ, רית'ם אנד בלוז, רוק אלטרנטיבי 
 שפה מועדפת:  אנגלית, יפנית 
 www.rina.online
 פרופיל ב-IMDb
 חתימה:  
 
רינה סאוואיאמה (באנגלית: Rina Sawayama; ביפנית: リ ナ ・ サ ワ ヤ マ; נולדה ב-16 באוגוסט 1990) היא זמרת-יוצרת, דוגמנית ושחקנית יפנית-בריטית. בשנת 2017, פרסמה סאוואיאמה את המיני-אלבום הראשון שלה, Rina, באופן עצמאי. לאחר שחתמה בחברת התקליטים Dirty Hit בשנת 2020, פרסמה סאוואיאמה את אלבום האולפן הראשון שלה, Sawayama, שזכה לשבחים רבים.
ביוגרפיה

סאוואיאמה נולדה ב-16 באוגוסט 1990, בניגאטה, יפן. בגיל חמש, עברה עם משפחתה ללונדון, אנגליה, שם גדלה וכיום היא מתגוררת. סאוואיאמה מחזיקה בזכות לשהייה ללא הגבלת זמן (Indefinite leave to remain) בבריטניה.
במקביל ללימודי הפוליטיקה, הפסיכולוגיה והסוציולוגיה במכללת מגדלנה, קיימברידג', החליטה סאוואיאמה לפתוח בקריירות מוזיקה ודוגמנות. במהלך שהותה באוניברסיטה, הופיעה בלהקת היפ הופ בשם Lazy Lion, יחד עם תיאו אליס מלהקת האינדי רוק Wolf Alice. בהמשך, סיימה את לימודיה במדעי המדינה. במאי 2020, אמרה סאוואיאמה כי היא עברה קורס מקוון באוניברסיטת אוקספורד.
קריירה מוזיקלית > 2013–2017: תחילת הקריירה

סאוואיאמה החלה את קריירת הסולו שלה בפברואר 2013, בפרסום הסינגל "Sleeping in Waking", שהופק על ידי ג'סטין "הוסט" טיילור. ויניל בגודל 7 אינץ' של הסינגל, יחד עם שיר חדש בשם "Who?" כבי סייד, פורסם באפריל 2013 דרך חברת התקליטים הבריטית Make Mine. מאוחר יותר באותה שנה, הוציאה את הסינגל "Terror" בהאלווין, תחת שם הבמה "רינה" (Riina). מאוחר יותר, בשנת 2021, חשפה סאוואיאמה בראיון של בילבורד כי הסיבה שהיא השתמשה רק בשמה הפרטי היא משום ששם המשפחה שלה היה "כבד".
ביוני 2015, הוציאה סאוואיאמה קליפ בבימויו של ארווידה ביסטרום לשירה "Vision Tunnel". בשנת 2016 הוציאה את הסינגל "Where U Are", יחד עם וידאו קליפ, שביים על ידי אלסנדרה קור. תוכנו הלירי של הסינגל עסק באינטראקציה האנושית עם המדיה הדיגיטלית, כשסאוואייאמה מסבירה: ”Online, you can present your best edited self [and] your overheating phone substitutes human warmth. Weirdest of all – you're together, but also very alone” (בעברית: "באופן מקוון, אתה יכול להציג את עצמך הערוך ביותר שלך [ו] הטלפון שלך מתחמם יתר על המידה, מחליף את החום האנושי. הכי מוזר - שאתה ביחד, אבל גם לבד מאוד"). השיר תואר כ"גדולה נוסטלגית ... פופ מתוק במיוחד ומנצנץ ", ו"פופ ו-R&B מושלם משנות ה-90". and "90s R&B pop perfection".
קריירה מוזיקלית > 2017–2019: Rina וסיבוב הופעות

במרץ 2017, הושמע לראשונה הסינגל "Cyber Stockholm Syndrome" ב-The Fader. סאוואיאמה תיארה את תוכן הרצועה כ-"העולם הדיגיטלי יכול להציע תמיכה, סולידריות, מפלט, בריחה. בזה עוסק השיר: פסימיות, אופטימיות, חרדה וחופש".
בשנת 2017 יצאו הסינגלים "Alterlife" ו-"Tunnel Vision", דואט עם הזמר האמריקאי שמיר, ולאחריהם יצא לאור מיני-אלבום הבכורה שלה, Rina. סאוואיאמה הייתה אז אמנית לא חתומה, כך שהמיני-אלבום פורסם באופן עצמאי; היא אישרה בטוויטר כי היא עבדה במשך שנתיים-שלוש כדי לחסוך כסף לפרסום ה-EP. בעיתון "הגרדיאן" כונה המיני-אלבום "מתחזק ומודרני", ונקבע כי סאוואיאמה הוכיחה "שהיא יכולה גם 'לרעות' את הפופ לעתיד". באתר "פיצ'פורק" דורג המיני-אלבום ברשימת אלבומי הפופ וה-R&B הטובים ביותר של השנה. בשנת 2018, הוציאה סאוואיאמה את הסינגל "Valentine" ביום האהבה. הקליפ לרצועה "Ordinary Superstar" פורסם ביוני 2018. באוגוסט 2018 הוציאה סאוואיאמה את הסינגך "Cherry", העוסק בזהותה המינית. בסוף 2018, החלה סאוואיאמה את סיבוב ההופעות הראשון שלה, Ordinary Superstar Tour, ברחבי בריטניה, ארצות הברית וקנדה. בשנת 2019, הופיעה סאוואיאמה כמופע חימום כסיבוב ההופעות של צ'ארלי XCX,‏ Charli Live Tour, בבריטניה.
קריירה מוזיקלית > 2020–הווה: Sawayama

בשנת 2020, לאחר שחתמה בחברת התקליטים "Dirty Hit", הוציאה סאוואיאמה את הסינגלים "STFU!", שיר נו-מטאל, הבי מטאל, פופ ואוונט-פופ, ואת "Comme des Garçons (Like the Boys)", הומאז' לשירי הדאנס של תחילת שנות ה-2000, שניהם מתוך אלבום הבכורה שלה. הסינגל השלישי, "XS", שהופק בהשראת הרוק וה-R&B של שנות האלפיים, יצא ב-2 במרץ. בחודש שלאחר מכן, הוציאה סאוואיאמה סינגל נוסף מתוך האלבום, ששמו "Chosen Family". אלבום הבכורה שלה, Sawayama, יצא ב-17 באפריל, וזכה לביקורות חיוביות רבות. ב-29 ביוני 2020, פרסמה סאוואיאמה קאבר לשירה של ליידי גאגא המועמד לגראמי, "Dance in the Dark"‏ (2009), כחלק מה-Spotify Singles. השיר הוקלט באולפן הביתי של סאוואיאמה, והוא קומפוזיציה אלקטרופופית שהופקה על ידי קלרנס קלריטי. הגרסה שלה מחליפה את צליל היורופופ של השיר המקורי באלקטרופופ בהשפעת נו-מטאל.
בסוף יולי 2020, צייצה סאוואייאמה על חוסר הזכאות שלה להיות מועמדת לפרסי המוזיקה הבריטית הגדולים, כמו פרס מרקורי והבריטס, בשל העובדה שהיא אינה מחזיקה באזרחות בריטית. זמן קצר לאחר מכן, הפך ההאשטאג "#SawayamaIsBritish" לויראלי בטוויטר בבריטניה. המחאה זכתה לתמיכה משמעותית מצד אלטון ג'ון ברשת, שכתב כי הוא "שמח לשמוע כי ה-איגוד תעשיית ההקלטות הבריטי סוקרים את הכללים שהובילו לאלבום הראוי של רינה סאוואיאמה להיזרק מרשימת המועמדים של פרס מרקורי השנה". איגוד תעשיית ההקלטות הבריטי (BPI) שינה מאוחר יותר את הכללים כדי לאפשר לכל מי שחי בבריטניה, כולל את סאוואיאמה, להיות זכאי.
ב-26 באוקטובר 2020, ערכה סאוואיאמה את הופעת הבכורה שלה בטלוויזיה, בביצוע השיר "XS" בתוכנית הלילה של ג'ימי פאלון. בחודש שלאחר מכן' הוציאה את הסינגל "Lucid", שהופק על ידי בלאדפופ. ב-4 בדצמבר 2020, פורסמה גרסת דלוקס ל-Sawayama. באפריל 2021, פרסמה סאוואיאמה גרסה מחודשת לסינגל "Chosen Family", כדואט עם הזמר הבריטי אלטון ג'ון. בחודש שלאחר מכן, לוהקה סאוואיאמה לתפקיד לא ידוע בפרק הרביעי בסדרת סרטי ג'ון וויק.
קריירה מוזיקלית > 2022-הווה: Hold the Girl

בנובמבר 2021, החלה סאוואיאמה את סיבוב ההופעות שלה לקידום האלבום, "Dynasty Tour". במהלך ההופעה בגלאזגו ב-13 בנובמבר וההופעה בלונדון ב-17 בנובמבר, ביצעה סאוואיאמה שיר חדש בשם "Catch Me in the Air", אשר נכלל באלבום החדש. ב-16 במאי 2022 הכריזה סאוואיאמה רשמית על אלבום האולפן השני שלה, Hold the Girl, שיפורסם ב-2 בספטמבר 2022. הסינגל המוביל של האלבום, ששמו "This Hell", יצא לאור ב-18 במאי 2022.
בשנת 2022 הופיעה ברשימת טיים 100 נקסט של מגזין טיים.
פרויקטים אחרים > קריירת דוגמנות

סאוואיאמה הוחתמה ב-Anti Agency סוכנות הדוגמנות עלית. בשנת 2017, נבחרה לדגמן בקמפיין החורף-הסתיו של ורסס & ורסצ'ה. בנוסף, כיכבה סאוואיאמה בקמפיינים ל-"מיסג'ייד" של הדוגמנית הבריטית ג'ורדן דאן, וכתבה שיר מקורי בשם "Play on Me" עבור ה-"MAC x Nicopanda" של מעצב האופנה היפני ניקולה פורמיצ'טי.
פרויקטים אחרים > שיתופי פעולה

בשנת 2016, שיתפה סאוואיאמה פעולה עם האמן החזותי הטייוואני, ג'ון יואי, בסדרה חזותית שמתחה ביקורת על סטנדרט היופי האסייתי, כולל היפני. לאחר מכן, היא התראיינה למגזין ווג. בראיון, תיארה סאוואיאמה את מקור הרעיון ושיתוף הפעולה: "עבור נשים רבות ביפן, אלה הציפיות שאנשים מציבים להן, מתרבות האנימה, תרבות הקאוואיי... שבאמת יכולות להעמיד נשים בחיסרון". סאוואיאמה עבדה עם מעצב האופנה היפני ניקולה פורמיצ'טי על "MAC x Nicopanda". בנוסף, ביים פורמיצ'טי את הקליפ לשירה של סאוואיאמה, "Ordinary Superstar".
אמנות ותדמית ציבורית

סאוואיאמה ציינה ההשפעות המוזיקליות עיקריות שלה הגיעו מאמנים משנות ה-90 וה-2000, כגון, כריסטינה אגילרה, ליידי גאגא, אבריל לאבין, היקארו אוטדה, ביונסה, בריטני ספירס, אוונסנס, לימפ ביזקיט, פינק, רינגו שינה וטיילור סוויפט בין היתר.
בשנת 2017 דורגה סאוואייאמה ברשימת "18 for 18" של הגרדיאן, וכן ברשימת "100 האנשים שמעצבים תרבות בשנת 2017" של Dazed.
חיים אישיים

באוגוסט 2018, יצאה סאוואיאמה מהארון במהלך ראיון ב-Broadly והצהירה: "תמיד כתבתי שירים על בנות. אני לא חושבת שאי פעם הזכרתי בחור בשירים שלי, ובגלל זה רציתי לדבר על זה". סאוואיאמה מזדהה כביסקסואלית ופאנסקסואלית.
ביולי 2020, חתמה סאוואיאמה על מכתב גלוי לשרת השוויון הבריטית, ליז טראס, הקורא לאסור על כל סוג של טיפולי המרה בלהט"ב.
פילמוגרפיה > קולנוע

| שנה | שם | תפקיד |
| --- | --- | --- |
| 2023 | ג'ון וויק 4 | אקירה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2019 | הסצנה של צ'רלי | ליילה ולנטיין | 2 פרקים |
דיסקוגרפיה > אלבומי אולפן

| שם | פרטים | מיקומי שיא במצעדים> יפן  | מיקומי שיא במצעדים> סקוטלנד  | מיקומי שיא במצעדים> ארצות הברית הורדות  | מיקומי שיא במצעדים> בריטניה אינדי  | מיקומי שיא במצעדים> ארצות הברית  | מיקומי שיא במצעדים> ארצות הברית היטסקיטרס  | מיקומי שיא במצעדים> ארצות הברית אינדי  |
| --- | --- | --- | --- | --- | --- | --- | --- | --- |
| Sawayama |  יצא לאור: 17 באפריל 2020  חברת תקליטים: Dirty Hit  פורמטים: הורדה דיגיטלית, הזרמת מוזיקה, ויניל 12″, CD, קלטת שמע | 65 | 53 | 30 | 8 | 82 | 6 | 43 |
| Hold the Girl |  יצא לאור: 2 בספטמבר 2022  חברת תקליטים: Dirty Hit | TBA | TBA | TBA | TBA | TBA | TBA | TBA |
דיסקוגרפיה > מיני-אלבומים

| שם | פרטים | מיקומי שיא במצעדים> יפן  |
| --- | --- | --- |
| Rina |  יצא לאור: 27 באוקטובר 2017  חברת תקליטים: עצמאי/Dirty Hit  פורמטים: הורדה דיגיטלית, סטרימינג, ויניל 12″ | 40 |
| Sawayama Remixed |  יצא לאור: 27 בנובמבר 2020  חברת תקליטים: Dirty Hit, ראף טרייד  פורמטים: ויניל 12″ | — |
דיסקוגרפיה > סינגלים

| שם | שנה | מיקומי שיא במצעדים> UK DL  | מיקומי שיא במצעדים> NZ Hot  | אלבום |
| --- | --- | --- | --- | --- |
| "Sleeping in Waking" | 2013 | — | — | סינגלים שלא מתוך אלבום |
| "Terror" | 2013 | — | — | סינגלים שלא מתוך אלבום |
| "Where U Are" | 2016 | — | — | סינגלים שלא מתוך אלבום |
| "This Time Last Year" | 2016 | — | — | סינגלים שלא מתוך אלבום |
| "Cyber Stockholm Syndrome" | 2017 | — | — | Rina |
| "Alterlife" | 2017 | — | — | Rina |
| "Tunnel Vision" (בהשתתפות שמיר) | 2017 | — | — | Rina |
| "Valentine (What's It Gonna Be)" | 2018 | — | — | סינגלים שלא מתוך אלבום |
| "Cherry" | 2018 | — | — | סינגלים שלא מתוך אלבום |
| "Flicker" | 2018 | — | — | סינגלים שלא מתוך אלבום |
| "STFU!" | 2019 | — | — | Sawayama |
| "Comme des Garçons (Like the Boys)" (סולו או רמיקס של בראבו בהשתתפות פבלו ויטאר) | 2020 | — | — | Sawayama |
| "XS"  (סולו או רמיקס בהשתתפות ברי ראנאווי) | 2020 | — | — | Sawayama |
| "Chosen Family" | 2020 | — | — | Sawayama |
| "Bad Friend" | 2020 | — | — | Sawayama |
| "Dance in the Dark" (Spotify Singles) | 2020 | — | — | Sawayama Remixed |
| "Lucid" | 2020 | — | — | Sawayama (Deluxe Edition) |
| "Chosen Family" (עם אלטון ג'ון) | 2021 | 62 | 24 | Sawayama (Deluxe Edition) |
| "Follow Me" (עם פבלו ויטאר) | 2022 | — | — | TBA |
| "This Hell" | 2022 | — | — | Hold the Girl |
הופעות > סיבובי הופעות

Ordinary Superstar Tour‏ (2018)
The Dynasty Tour‏ (2021)
הופעות > כמופע חימום

צ'ארלי XCX‏ – Charli Live Tour‏ (2019)
פרסים ומועמדויות

| שנה | ארגון | קטגוריה | מועמד | תוצאה | מקור |
| --- | --- | --- | --- | --- | --- |
| 2019 | ווג יפן | אשת השנה | רינה סאוואיאמה | נכללה |  |
| 2020 | Attitude Awards | פרס פריצת דרך | רינה סאוואיאמה | זכייה |  |
| 2020 | פרסי המוזיקה של גולדן אינדי | פרס הזמר-יוצר האסייאתי | רינה סאוואיאמה | מועמדות |  |
| 2020 | איגוד חברות המוזיקה העצמאיות | אלבום השנה העצמאי האירופאי | Sawayama | נכללה |  |
| 2021 | פרס המוזיקה הבריטית | כוכב עולה | רינה סאוואיאמה | מועמדות |  |
| 2021 | מגזין ג'אפה | הביצוע החדש הבינלאומי הטוב ביותר | רינה סאוואיאמה | נכללה |  |
| 2021 | מגזין ג'אפה | ביצוע הסולו הבינלאומי הטוב ביותר | רינה סאוואיאמה | נכללה |  |
| 2021 | מגזין ג'אפה | האלבום הבינלאומי הטוב ביותר | Sawayama | נכללה |  |
| 2021 | פרסי התקשורת של הליגה ההומו-לסבית נגד השמצה | אמן פורץ דרך מצטיין | Sawayama | מועמדות |  |
Más y Más

"Más y Más" (בעברית: "עוד ועוד") הוא סינגל של הזמר הפוארטו ריקני דראקו רוסה אשר יצא לאור לראשונה ב-2004 כחלק מאלבומו Como Me Acuerdo, ובהמשך יצא בעוד מספר גרסאות. השיר היה מועמד לפרס הגראמי הלטיני לשיר הטוב ביותר לשנת 2004.
כתיבה

השיר שוחרר במקור בשנת 2004 כחלק מאלבומו של רוסה Como Me Acuerdo. במקביל, יצאה גרסה של השיר באנגלית בשם "Crash Push", כחלק מאלבומו האנגלי של רוסה "Mad Love". הסינגל המקורי שוחרר בצירוף קלים שבוים בידי בת-זוגו של רוסה, אנג'לה אלוורדו. ב-6 בינואר 2013 שחרר רוסה גרסה מחודשת של השיר, שמבוצעת בדואט עם הזמר ריקי מרטין.
הגרסה המחודשת של השיר הגיעה למקום ה-27 במצעד Hot Latin Songs של בילבורד. כמו כן היא הייתה מועמדת לפרס הגראמי הלטיני לשיר הטוב ביותר לשנת 2013, וכך הפך השיר לשיר היחיד שהיה מועמד פעמיים לפרס זה.
גרסתה של רוני דלומי

ב-28 בנובמבר 2010 הזמרת הישראלית רוני דלומי הוציאה את הסינגל "כך או כך", המבוסס על שירו של רוסה. מילות השיר תורגמו בידי נתן גושן. השיר הוא חלק מאלבום הבכורה שלה "קצת אחרת".
השיר צעד 12 שבועות רצופים במצעד ההשמעות של רשת ג', ובשיאו הגיע למקום השני במצעד.
הערות שוליים

1 2  דראקו רוסה, איטל שור, לואיס גומז איסקולר
↑  המצעד השבועי של רשת ג' מתאריך 13 בינואר 2011
| רוני דלומי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | קצת אחרת • תחזיקו • תסתכל עליי |  |
| אלבומי הופעה | לוקחים את הזמן |  |
| ערכים קשורים | כוכב נולד |  |
| רוני דלומי – סינגלים |
| --- | --- | --- |
| קצת אחרת | "תן" • "קצת אחרת" • "כך או כך" |  |
| תחזיקו | "תחזיקו" • "פניי לרוח" • "סתם שני אנשים" • "קצה היום" |  |
| תסתכל עליי | "איש של לילה" • "לשמור עליי" • "תסתכל עליי" |  |
| סינגלים אחרים | "עכשיו תורי" • "כל הזמן" • "12 בלילה" • "רוץ איתי" • "רציתי שזה יכאיב" • "זה בא אליי" • "למרות" |  |
| השתתפות בסינגלים | "כל אחד יכול" • "ספסלים" • "תחזור" |  |
Timber (שיר של פיטבול)

"Timber" ("טימבר" – קריאת אזהרה מפני עץ שנופל; בעברית: "עץ") הוא שיר של הראפר האמריקאי פיטבול בהשתתפות הזמרת האמריקאית קשה. השיר יצא ב-6 באוקטובר 2013, כסינגל המוביל מהמיני-אלבום של פיטבול, Meltdown EP. השיר הופק על ידי דוקטור לוק, סירקט, וסרמסטייל, בשיתוף חלקים נוספים עם ניק סילי. השיר משלב את הסינגל של לי אוסקר משנת 1978 "San Francisco Bay" משנת 1978 ומציג את נגן המפוחית פול הרינגטון, שמנגן במהלך כל השיר ונאמר לו לחקות את אוסקר.
השיר הגיע בשיאו למקום הראשון בבילבורד הוט 100 במשך שלושה שבועות ברציפות, וגם הוא הגיע לראש המצעדים ביותר מחמש עשרה מדינות, כולל קנדה (שם הוא נשאר במקום הראשון במשך שמונה שבועות רצופים), דנמרק, גרמניה, הולנד, והממלכה המאוחדת. על פי ה-IFPI, השיר מכר 12.6 מיליון יחידות ברחבי העולם בשנת 2014, והפך לשיר השישי הנמכר ביותר באותה השנה. נכון לשנת 2019, השיר מכר 19.1 מיליון עותקים ברחבי העולם.
רקע והרכב

פיטבול השתתף בעבר ברמיקסים לשירים "Tik Tok", Crazy Kids" של קשה, וקשה השתתפה בשיר "Girls" של פיטבול משנת 2009. בראיון שנערך בדצמבר 2013, פיטבול אמר כי ריהאנה נועדה במקור להיות האמנית המשתתפת ב"Timber", אבל היא כבר התבקשה להיות האמנית המשתתפת ב"Can't Remember to Forget You" של שאקירה ולא היה לה זמן להקליט את "Timber".
"Timber" הוא שיר דאנס-פופ, EDM ופולקטרוניקה (folktronica) עם אלמנטים של קאנטרי. על פי דפי התווים שפורסמו באתר Musicnotes.com על ידי Kobalt Music Publishing, לשיר קצב מהיר יחסית של 130 פעימות לדקה. השיר כתוב במפתח של G♯ מינור ועוקב אחר רצף אקורדים של G♯m–B–F♯–E. טווח הקול של קשה נע בין G♯3 ל-D♯5.
פול הרינגטון, שמנגן במפוחית לאורך כל המסלול, קיבל בתחילה בתשלום קבוע של 1,000 דולר עבור שירותיו. שלוש שנים מאוחר יותר, עם זאת, לאחר התייעצות עם מומחה לדיני מוזיקה, הרינגטון קיבל 50,000 דולר נוספים.
הופעות במצעדים

"Timber" הופיע לראשונה במצעד ב-10 באוקטובר 2013, באירלנד, שם הופיע לראשונה במקום 67 במצעד הסינגלים האירי. בשבוע שלאחר מכן עלה השיר למקום 19. באוסטריה, "Timber" הופיע במקום 69 במצעד הסינגלים האוסטרי ב-18 באוקטובר 2013 ובסופו של דבר הגיע לראש המצעד במקום הראשון. בגרמניה, השיר הופיע לראשונה במקום 90 ב-18 באוקטובר 2013 במצעד הסינגלים הגרמני ומאוחר יותר הגיע למקום הראשון.
"Timber" הופיע לראשונה בבילבורד הוט 100 ב-26 באוקטובר 2013 במקום 49, והוא עלה למקום הראשון בתרשים ב-18 בינואר 2014, והיה הסינגל השלישי של קשה, אחרי "Tik Tok" ו-"We R Who We R", והשני של פיטבול, אחרי "Give Me Everything", שהגיע לראש המצעד. לפני שהגיע לראש הוט 100, הוא היה תקוע במקום השני במשך 4 שבועות, אחרי "The Monster" של אמינם בהשתתפות ריהאנה. "Timber" הוא השיר ה-11 של קשה שהגיע לעשרת הראשונים במצעד הוט 100. "Timber" הגיע למקום הראשון ב-Hot Digital Songs בארצות הברית, והוא השיר הראשון של פיטבול שעשה זאת. "Timber" הגיע גם הוא למקום הראשון במצעד שירי הראפ האמריקאיים. זהו הסינגל ה-#1 הראשון של 2014 בארצות הברית, ונשאר במקום הראשון במשך שלושה שבועות ברציפות. הוא בילה ארבעה שבועות רצופים במקום השני, ולאחר מכן 3 שבועות רצופים במקום הראשון, ואז שוב במקום השני במשך שבוע. הוא הגיע ל-4 מיליון המכירות שלו בארצות הברית במאי 2014. החל מיולי 2015, אושר שהשיר מכר 6 מיליון עותקים בארצות הברית.
בקנדה השיר הופיע לראשונה במקום 17 בקנדה הוט 100 כהופעת הבכורה הגבוהה ביותר של השבוע, ועלה בהדרגה למקום הראשון, שם נשאר שמונה שבועות ברציפות.
בבריטניה, "Timber" הופיע לראשונה במצעד הסינגלים הבריטי ב-5 בינואר 2014 – עבור השבוע שמסתיים ב-11 בינואר 2014 – ומכר 139,000 עותקים בשבוע הראשון שלו. זה נתן לשני האמנים את השירים השלישיים שלהם שהגיעו לראש המצעד בבריטניה. בסוף 2014 מכר השיר 744,000 עותקים בבריטניה.
בדרום קוריאה, "Timber" הופיע לראשונה במקום 16 במספר שש עשרה במצעד הבינלאומי של Gaon, והופיע לראשונה במקום 13 במצעד הבינלאומי להורדות של Gaon של גאון עם 6,522 הורדות. בשבוע השני הגיע למקום השני במצעד הבינלאומי. במצעד ההורדות הוא זינק למקום השלישי ומכר 15,276 עותקים נוספים. "Timber" מכר 68,321 עותקים במהלך 2013 בדרום קוריאה. במהלך חודש ינואר 2014 מכר הסינגל 16,515 עותקים נוספים, ובמהלך פברואר מכר 15,482 יחידות דיגיטליות. במהלך מרץ 2014 נמכרו בדרום קוריאה 13,975 יחידות נוספות.
וידאו קליפ

קשה צילמה את סצנותיה ב-5 בנובמבר 2013 ואילו פיטבול צילם את סצנותיו שבוע לאחר מכן ב-12 בנובמבר 2013. בסרטון ישנה הופעת קמע של הדוגמנית האיטלקית רפאלה מודוגנו ושל The Bloody Jug Band; להקה אמריקאית מאורלנדו, שמופיעים על הבמה כלהקת הבית של הבר. סצנות החוף צולמו באיי אקסומה שבבהאמה. בקליפ מופיעה אן סמית'.
הקליפ צבר למעלה מ-1.2 מיליארד צפיות ביוטיוב החל ממאי 2020, מה שהופך אותו לסרטון הנצפה ביותר של פיטבול בתור אמן ראשי.
מחלוקת

ב-25 ביוני 2014 דווח כי הפזמונאים לי אוסקר, קרי אוסקר וגרג אריקו הגישו תביעה בנושא הפרת זכויות יוצרים נגד יוצרי "Timber", הכולל לחן מפוחית שאוסקר טוען שהוא "זהה" למנגינה ששימשה בשיר שלו "San Francisco Bay" מ-1978. הפזמונאים ביקשו פיצויים בסך 3 מיליון דולר. בתביעה נטען כי למרות שייתכן שסוני מיוזיק קיבלה אישור להשתמש בדגימה, שזכתה לקרדיט בהערות האלבום, עבור "Meltdown", מבעל רישיון, חברת התקליטים לא הצליחה להשיג אישור מהפזמונאים עצמם.
רשימת רצועות

הורדה דיגיטלית
"Timber" (בהשתתפות קשה) – 3:24
סינגל CD
"Timber" (בהשתתפות קשה) – 3:24
"Outta Nowhere" (בהשתתפות דני מרסר) – 3:26
היסטוריית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| ארצות הברית | 7 באוקטובר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
| ארצות הברית | 15 באוקטובר 2013 | רדיו להיטים עכשוויים | תקליטי RCA • פולו גראונדס רקורדס • Mr. 305. |
| איטליה | 7 באוקטובר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
| איטליה | 11 באוקטובר 2013 | רדיו להיטים עכשוויים | תקליטי RCA • פולו גראונדס רקורדס • Mr. 305. |
| גרמניה | 7 באוקטובר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
| ספרד | 7 באוקטובר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
| קנדה | 7 באוקטובר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
| צרפת | 7 באוקטובר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
| אוסטרליה | 7 באוקטובר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
| גרמניה | 15 בנובמבר 2013 | סינגל CD | תקליטי RCA • פולו גראונדס רקורדס • Mr. 305. |
| בריטניה | 29 בדצמבר 2013 | הורדה דיגיטלית | תקליטי RCA • פולו גראונדס רקורדס • Mr. 305. |
פסקל פרץ-רובין

| --- | --- |

 לידה:  8 באוקטובר 1959 (בת 65)
 מדינה:  ישראל ישראל
 קישורים חיצוניים
 www.pascalpr.co.il
פסקל פרץ-רובין (נולדה ב-8 באוקטובר 1959) היא עיתונאית בתחום המזון ומחברת ספרי בישול.
ביוגרפיה

פרץ-רובין, בוגרת הוראת התזונה והבישול במכללת דוד ילין בירושלים, עבדה מספר שנים כמורה לתזונה ולכלכלת בית בבתי ספר ובכפר הנוער בן שמן. היא חוקרת את מטבחי העדות השונים וחיברה מספר ספרים הבאים לשמר את המורשת של המטבחים האתניים.
עבודתה כללה תיעוד המתכונים המקוריים, תוך ניסיון לבדוק האם קיים קשר בין המטבחים הסמוכים למטבח עליו גדלה – המטבח התוניסאי. בהמשך דרכה, המשיכה וחקרה את המטבח העיראקי, הטריפוליטני, וחיברה ספר לקסיקון רחב ומעמיק המכיל מחקר מקיף אודות טעמים, מאכלים, מנהגים ומסורת המחברים את כ-35 עדות ישראל.
בכל שנות עבודתה הקפידה, מלבד העיסוק במאכלי העדות, לנסות להבין וללמוד את כל הסובב את האוכל דרך מנהגים, מסורת ותרבות. כל זאת תוך חקר ובחינה של שורשי המתכון ואופן הגשתו בכל מטבח ומטבח.
חיברה ארבעה ספרים על הבישול האתני של עדות ישראל, הכוללים מידע על מנהגים, מסורת והקשר בין העדות השונות תוך התאמתם לבישול היום יומי והעכשווי של ימינו. בשנים האחרונות הרחיבה את התמחותה לאפייה ביתית ולבישול מהיר ועכשווי למשפחה, וחיברה כחמישה ספרים בנושאים אלו.
בשנת 1992 שמשה כיועצת הקולינרית וכמרכזת הסדנאות והדיונים בכינוס הבינלאומי למטבח היהודי שהתקיים בירושלים.
בשנת 1994 הפיקה והגישה תוכנית בישול לטלוויזיה בכבלים (גוונים) בשם "טעימה נעימה עם פסקל". התוכנית שודרה במשך שנתיים באזור ראשון לציון והסביבה.
בשנים 2005-2004 חיברה את הפרקים העוסקים במטבח בספרים "מרוקו" ו"תוניסיה", בסדרה של מכון בן צבי "קהילות ישראל במזרח במאות התשע עשרה והעשרים", בעריכת ד"ר חיים סעדון.
בשנת 2005 חנכה הוצאת ספרים עצמית בשם "פסקל ברגש" בה היא מוציאה את ספריה החדשים.
מייעצת למפעלי מזון בפיתוח מוצרים חדשים ומרצה במסגרות ציבוריות כמו בתי ספר וחוגים פרטיים. כמו כן מעבירה סדנאות בישול ואוכל בבתי ספר לבישול.
לאורך השנים כתבה במדורי אוכל רבים בעיתונים ומגזינים בהם: "דרך האוכל", "לאשה", "גורמה" (את) ועוד. משמשת כיועצת ועורכת קולינרית בירחון האוכל "רוזמרין", וכותבת בו באופן קבוע.
בין שלל עיסוקיה מופיעה בתוכניות רדיו וטלוויזיה שונות, מדגימה הכנת מטעמים שונים ומשוחחת על הקשר בין תרבות, מסורת ואוכל.
משתתפת בתוכניות רדיו (של ליאת רגב ברשת ב', ובתוכנית הרדיו של הים האדום – אילת) מגישה פינות בתוכנית הטלוויזיה "מטבח ביתי" בערוץ האוכל ובתוכנית - "לחיות טוב" בערוץ 2.
כותבת את מדור האוכל של מעריב סופהשבוע / המוסף ומעריב השבוע/ המגזין כותבת את מדור האוכל בגרוסלמפוסט
ספריה

פסקל מבשלת: ירקות ותוספות, הוצאה עצמית, 2012.
"המטבח הקל של פסקל " (ברגש, ליברוס, 2008).
"מטעמים טריפוליטניים" (ברגש, 2005).
"מטעמי צפון אפריקה" (בית וגן, 1983).
"מטעמי ישראל" (רות סירקיס, 1987).
"מטעמי עיראק" (מודן, 1990).
"עוגת השבוע" (מודן, 1992).
"עוד עוגת השבוע" (מודן, 1997).
"המטבח של פסקל" (מודן, 2004).
"ללקק אצבעות - ספר בישול לילדים" (הוצאת אלפא/זמורה ביתן, 1989).
"העוגות של פסקל " (הוצאת קוראים)
" פסקל אופה" (ברגש, לברוס)
"נדוניה - הקשר העדתי המתוק " (הוצאת ברגש)
"מטעמים טריפולטנים"-אנגלית באמזון
המטבח הקל של פסקל
מטעמים טריפוליטניים
כנסת ישראל (אוניית מעפילים)

| --- | --- |

אונית המעפילים "כנסת ישראל"
 שם צופן:  חנה
 ארגון:  המוסד לעלייה ב'
 קורות ההפלגה
 רב החובל:  ימאי יווני, ראובן יתיר (הירש)
 מפקד האונייה:  בנימין ירושלמי, יוסף המבורגר-הראל
 גדעוני:  יואש צידון
 יום היציאה:  8 בנובמבר 1946
 נתוני האונייה
 הושקה:  1892
 תאריך רכישה:  (נחכרה)
 הדחק:  2,800 טון
 הנעה:  קיטור-פחם 3 צילינדרים (Scotch Marine Boiler)
 מהירות:  8-7 קשר
מסלול ההפלגה של "כנסת ישראל"
"כנסת ישראל" הייתה אוניית מעפילים, מהגדולות שידע מפעל ההעפלה. בהיותה בפתח נמל חיפה, נכנעו מעפילי האונייה לאחר קרב קשה עם אנשי צבא בריטים, והוגלו למחנות המעצר בקפריסין.
תולדותיה

האונייה נבנתה בארצות הברית כאוניית משא עשוית־ברזל ב-1892.